Tordoia

Tordoia é un concello da provincia da Coruña, pertencente á comarca de Ordes. Ten unha extensión de 124,5 km² distribuídos en dez parroquias.

 Demografía 

Segundo o Padrón municipal de habitantes, en 2014 a súa poboación era de 3.706 persoas (1.749 homes e 1.957 mulleres) (4.339 no 2009, 4.548 no 2006, 4.617 no 2005, 4.713 no 2004, 4.841 en 2003). O seu xentilicio é «tordoiés/tordoiesa».

 Censo total 2014 3.706 habitantes Menores de 15 anos 229 (6.18 %) Entre 15 e 64 anos 2.127 (57.39 %) Maiores de 65 anos 1.350 (36.43 %)

 Escudo 
As orixes do escudo remóntanse a 1846. A composición é de prata, cunha árbore sinople de dúas copas, sostido de tres ondas de azur e prata, e coa Coroa Real de España pechada e engastada de pedras preciosas, composto de oito floróns de follas de acanto, interpoladas de perlas e de cuxas follas saen outros tantos diademas de perlas que converxen nun mundo de azur co corpo en ouro e acabando nunha cruz de ouro e todo iso forrado de goles.

Enténdese que a árbore de dúas copas facía referencia á multitude de castiñeiros que había na zona, xa que hai poucos exemplos coma este en heráldica. As ondas azuis e prata fan referencia aos numerosos ríos, fontes e regos que fertilizan e regan o concello.

 Patrimonio 
 Acea de Estevo
 Dolmen de Cabaleiros
 Pedra Longa

 Festas 
 Anxeriz 
 Santa Mariña, 18 e 19 de xullo.
 Virxe do Rosario, primeiro domingo de outubro.

 Andoio 
 Samede, 7 e 8 de agosto.

 Bardaos 
 Bardaos, 15 e 16 de agosto.

 Castenda 
 Santa María, 15 e 16 de agosto.
 Festa de Campo na ermida do Carme, terceiro domingo de xullo.
 San Ramón, 30 de agosto.
 Festa do Sacramento, en agosto.

 Viladabade 
 Virxe do Carme o 25 de xullo.
 San Ciprián en setembro.

 Galería de imaxes 

 Parroquias 
Parroquias que forman parte do concello:Páxina web do Instituto Nacional de Estatística cos datos de referencia. Consultado o 25 de outubro de 2018.

 Lugares de Tordoia 
Para unha lista completa de todos os lugares do concello de Tordoia vexa: Lugares de Tordoia.

 Notas 

 Véxase tamén 

 Ligazóns externas 
 Web Oficial do Concello de Tordoia
 Lidia Gómez Martínez en "O Seminario de Onomástica responde (Real Academia Galega, 23.09.2024)

Categoría:Tordoia